wickkiey/tamil-wikipedia-chunked huggingface dataset:
# சாவகச்சேரி தொடருந்து நிலையம்

**சாவகச்சேரி தொடருந்து நிலையம்** அல்லது **சாவகச்சேரி புகையிரத நிலையம்** (*Chavakachcheri railway station*) இலங்கையின் வடக்கே சாவகச்சேரி நகரில் அமைந்துள்ள தொடருந்து நிலையம் ஆகும். வடக்கையும் தலைநகர் கொழும்பையும் இணைக்கும் வடக்குப் பாதையின் ஒரு பகுதியாக, இலங்கை ரெயில்வே திணைக்களத்தினால் இலங்கையின் நடுவண் அரசின் கீழ் இந்நிலையம் நிருவகிக்கப்படுகிறது. ஈழப்போரின் காரணமாக வடக்கின் ஏனைய தொடருந்து நிலையங்களைப் போன்று சாவகச்சேரி தொடருந்து நிலையமும் சேதமடைந்து 1990 முதல் 2014 வரை இயங்காமல் இருந்து வந்தது. 2009 இல் ஈழப்போர் முடிவடைந்ததை அடுத்து வடக்கிற்கான பாதை செப்பனிடப்பட்டு வருகின்றன. கொழும்பு கோட்டையில் இருந்தான சேவைகள் சாவகச்சேரி ஊடாக யாழ்ப்பாணம் வரை 2014 அக்டோபர் 13 முதல் இயங்குகிறது. இச்சேவை காங்கேசன்துறை வரை 2015 சனவரி 2 முதல் நீடிக்கப்பட்டது.
# சாவகச்சேரி தொடருந்து நிலையம்

## சேவைகள்

சாவகச்சேரி நிலையத்தினூடாக பின்வரும் தொடருந்து சேவைகள் இயங்கி வருகின்றன:
# ஓமந்தை தொடருந்து நிலையம்

**ஓமந்தை தொடருந்து நிலையம்** (*Omanthai railway station*, **ஓமந்தை புகையிரத நிலையம்**) இலங்கையின் வடக்கே வவுனியா மாவட்டத்தில் ஓமந்தை நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போரின் போது இத்தொடருந்து நிலையம் ஏனைய வட மாகாணத் தொடருந்து நிலையங்களைப் போன்று சேதமடைந்து 1990 ஆம் ஆண்டு முதல் இயங்காமல் இருந்தது. 2009 இல் ஈழப்போர் முடிவடைந்ததை அடுத்து இந்நிலையம் புனரமைக்கப்பட்டு 2011 மே 27 முதல் மீண்டும் சேவையாற்றுகின்றது. அன்றில் இருந்து யாழ்தேவி சேவை கொழும்பில் இருந்து ஓமந்தை வரை சேவையாற்றி வந்தது. 2013 செப்டம்பர் 14 முதல் கொழும்பில் இருந்து கிளிநொச்சி வரை ஓமந்தையூடாக யாழ்தேவி பயணம் மேற்கொண்டது. பின்னர் கிளிநொச்சி முதல் பளை வரையான 21 கி.மீ. நீளப் பாதை புனரமைக்கப்பட்டு 2014 மார்ச் 4 இல் சேவைக்கு விடப்பட்டது.
# ஓமந்தை தொடருந்து நிலையம்

## சேவைகள்

2013 செப்டம்பர் 14 முதல் நாள்தோறும் கொழும்பில் இருந்து ஓமந்தையூடாக கிளிநொச்சி வரை யாழ்தேவி, நகரிடை விரைவு வண்டி (இன்டர்சிட்டி), மற்றும் இரவுத் தபால் வண்டி ஆகிய பயணிகள் சேவைகள் இடம்பெறுகின்றன.
# தாண்டிக்குளம் தொடருந்து நிலையம்

**தாண்டிக்குளம் தொடருந்து நிலையம்** (*Thandikulam railway station*, **தாண்டிக்குளம் புகையிரத நிலையம்**)
இலங்கையின் வடக்கே வவுனியா மாவட்டத்தில் தாண்டிக்குளம் நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போரின் போது இத்தொடருந்து நிலையம் ஏனைய வட மாகாணத் தொடருந்து நிலையங்களைப் போன்று சேதமடைந்து யூன் 1990 முதல் இயங்காமல் இருந்தது. 2009 இல் ஈழப்போர் முடிவடைந்ததை அடுத்து இந்நிலையம் புனரமைக்கப்பட்டு 2009 யூன் 6 முதல் மீண்டும் சேவையாற்றுகின்றது. அன்றில் இருந்து யாழ்தேவி சேவை கொழும்பில் இருந்து தாண்டிக்குளம் வரை சேவையாற்றி வந்தது. பின்னர் ஓமந்தை நிலையம் 2011 மே 27 இல் திறக்கப்பட்டதை அடுத்து ஓமந்தை வரை யாழ்தேவி சென்று வந்தது. 2013 செப்டம்பர் 14 முதல் கொழும்பில் இருந்து கிளிநொச்சி வரை தாண்டிக்குள ஊடாக யாழ்தேவி பயணிக்கின்றது.
# நவீல்ட் பாடசாலை

**நவீல்ட் செவிப்புலன் விழிப்புலன் இழந்தோர் பாடசாலை** (*Naffield school for the deaf and blind*) இலங்கையின் வடக்கே யாழ்ப்பாணத்தில் கைதடி என்னும் கிராமத்தில் இயங்கிவரும் மாற்றுத் திறனாளிகளுக்கான ஒரு பாடசாலையாகும். இலங்கையில் மாற்றுத்திறனாளிகளுக்காக ஆரம்பிக்கப்பட்ட பாடசாலைகளுள் இது முதன்மையானது ஆகும். அரசு ஆதரவு பெற்ற தனியார் பாடசாலையான இது 1956ம் ஆண்டு ஆரம்பிக்கப்பட்டது.
# நவீல்ட் பாடசாலை

## கல்வி

இங்கு இருவகையாகக் கல்வி பயிற்றப்படுகிறது. முற்றிலும் வாய்பேசாத, காதுகேளாதவர்களுக்காக சைகை மொழியில் இங்கு கல்வி போதிக்கப்படுகிறது. மேலும் பிரெயில் எழுத்து முறையில் கண் தெரியாதவர்களுக்கு கல்வி போதிக்கப்படுகிறது.
# நவீல்ட் பாடசாலை

## வெளியிணைப்புகள்

- பாடசாலை (படம்)
- வீடியோ
# உறவு தேடும் உயிரின் (பாடல்)

**உறவு தேடும் உயிரின்** எனும் பாடல் யாழ்ப்பாணம் இந்துக் கல்லூரியின் வழிகாட்டல் ஆலோசனை சேவைப்பிரிவின் ஒரு பகுதியான இந்துவின் இளசுகள் அணி தயாரித்த பாடலாகும். இப்பாடல் சிறந்த பாடல் வரிகளுக்கான இலங்கை தேசிய விருதைப் பெற்ற பாடலாகும். இப்பாடலின் வரிகளை மாணவன் தனபாலசிங்கம் மதீசன் (பூவன் மதீசன்) எழுதியுள்ளார். அத்துடன் அவரே இசையமைத்துள்ளார். இப்பாடலை பா. ஜெகனி மற்றும் மாணவர்களான ப. விஷ்ணுகரன் மற்றும் ம. கோகுலன் பாடியுள்ளனர். கவிதை வரிகளை ஆசிரியரான திரு. இல. நிஷாந்தனும் கவியுரையை மாணவனான ச. மயூரேசனும் வழங்கியிருந்தார்கள்.
# உறவு தேடும் உயிரின் (பாடல்)

## வெளியிணைப்பு

- உறவு தேடும் உயிரின் பாடல்
# மைக்கேல் பாலின்

**மைக்கேல் எட்வர்டு பாலின்** (Michael Edward Palin) மே 5 ஆம் தியதி 1943 ஆம் ஆண்டு பிறந்தவர். இவர் ஒரு நகைச்சுவை நடிகர், எழுத்தாளர், தொலைக்காட்சி நிகழ்ச்சியாளர் மற்றும் பயணக்கட்டுரையாளர்.
# மைக்கேல் பாலின்

## வாழ்க்கை

இவரது பெற்றோருக்கு பிறந்த ஒரே மகன் (குடும்பத்தின் இரண்டாவது குழந்தை). இவரது தந்தை ஒரு பொறியாளர். இவரது சகோதரி ஏஜ்ஜலா 1987 ஆண்டு தற்கொலை செய்து கொண்டார்.
மைக்கேல் பாலின் தனது 5 வது வயதிலேயே பள்ளி நாடகங்களில் நடிக்கத் தொடங்கிவிட்டார். 1962 -ல் தற்கால வரலாறு எனும் பாடத்தில் பல்கலைக் கழகத்தில் பட்டம் பெற்றார். பட்டம் பெற்று முடித்ததும் தொலைக்காட்சி நகைச்சுவை நிகழ்ச்சிகளில் தோன்றினார். 1959 -ல் கெலன் கிப்சனை சந்தித்து பின்னர் 1966-ல் மணந்தார். இவர்களுக்கு 3 குழந்தைகள்.
# மைக்கேல் பாலின்

## பயண ஆவணப்படங்கள்

இவரது முதல் பயண ஆவணப்படம் *கிரேட் ரயில்வே ஜர்னீஸ் ஆப் த வேர்ல்டு * பிபிசி தொலைக்காட்சிக்காக எடுத்தார். இவரது பிற பயண ஆவணப்படங்களின் விவரம் கீழே:
- மைக்கேல் பாலின்: உலகைச்சுற்றி 80 நாட்கள் (Michael Palin: Around the World in 80 Days) .
- துருவத்திலிருந்து துருவத்திற்கு (Pole to Pole )1991-1992.
- மைக்கேல் பாலினுடன் முழு வட்டம் (Full Circle with Michael Palin 1996-1997)
- மைக்கேல் பாலினின் ஹெமிங்வே சாகசம்(Michael Palin's Hemingway Adventure) 1999
- மைக்கேல் பாலினுடன் சகாரா (Sahara with Michael Palin) 2001-2002.
- மைக்கேல் பாலினுடன் ஹிமாலயா (Himalaya with Michael Palin) 2003-2004
- மைக்கேல் பாலின் புதிய ஐரோப்பா (Michael Palin's New Europe) 2006-2007
- மைக்கேல் பாலினுடன் பிரேஸிலில் (Brazil with Michael Palin ) Palin 2012
# மைக்கேல் பாலின்

## சமூகச் செயல்கள்

2010 ஜூலையில் இந்தியாவின் ஒரிசாவிலுள்ள பழங்குடி இன மக்களுக்காக குரல் கொடுத்தார்.
2011 ஜனவரி இரண்டாம் நாள் இலண்டனில் 'சிறந்த போக்குவரத்து நியாயமான கட்டணத்தில்' என்ற கையெழுத்து இயக்கத்தில் முதன் முதலில் கையெழுத்திட்டார்.
# சிவப்பணுவாக்கி

**சிவப்பணுவாக்கி** (Erythropoietin, erythropoetin, erthropoyetin, **EPO**, hemopoietin அல்லது hematopoietin) என்பது சிவப்பணு உற்பத்தியைக் (erythropoiesis) கட்டுப்படுத்தும் கிளைக்கோப்புரத இயக்குநீராகும். இது, எலும்பு மச்சையிலுள்ள சிவப்பணு முன்னோடிகளுக்கானச் சைட்டோக்கைனாகும் (புரத சமிக்ஞை மூலக்கூறு). மனித சிவப்பணுவாக்கியின் மூலக்கூறு நிறை 34 கிலோ டால்டன்கள்.  
குழல்வெளி நுண்குழல்கள், அண்மைச்சுருள் நுண்குழல்களுடன் தொடர்பு கொண்ட, சிறுநீரகத்திலுள்ள இடையீட்டு நாரியற்செல்களால் சிவப்பணுவாக்கி உருவாக்கப்படுகிறது. சிவப்பணுவாக்கியானது கல்லீரல் செல்களினாலும் (perisinusoidal cells) உருவாக்கப்படுகிறது. உருப்பெற்றகரு நிலையிலும், பிரசவத்துக்கு-முன்னான காலத்திலும் கல்லீரல் செல்களினால் உருவாக்கப்படும் சிவப்பணுவாக்கி மேம்பாடடைந்தும், முதிர்பருவத்தில் சிறுநீரகத்தில் உற்பத்தி செய்யப்படுவது முதன்மையாகவும் இருக்கும். சிவப்பணு உற்பத்தியைத் தவிர்த்து பிற உயிரியல் செயற்பாடுகளையும் சிவப்பணுவாக்கிக் கொண்டுள்ளது. உதாரணமாக, நரம்பணு காயப்படும்போது நிகழும் மூளையின் தூண்டற்பேற்றில் ஒரு முக்கியப் பங்காற்றுகிறது. காயம் குணமாகும் நிகழ்விலும் சிவப்பணுவாக்கியின் பங்கு உள்ளது.
# வடக்குத் தொடருந்துப் பாதை (இலங்கை)

**வடக்குத் தொடருந்துப் பாதை** (*Northern Line*) என்பது இலங்கையின் பொல்காவலை நகரையும், வடக்கே காங்கேசன்துறையையும் இணைக்கும் தொடருந்துப் பாதையைக் குறிக்கும். இது கொழும்பில் இருந்து வரும் பிரதான பாதையில் பொல்காவலை சந்தியில் இருந்து பிரிந்து வடமேல், வடமத்திய மாகாணங்களூடாக வடக்கு மாகாணத்தின் முடிவில் உள்ள காங்கேசன்துறை துறைமுகத்தை அடைகின்றது. இது 339 கி.மீ. (211 மை) நீளமுள்ள இப்பாதையில் பொல்காவலை முதல் காங்கேசன்துறை வரை மொத்தம் 44 நிலையங்கள் அமைந்துள்ளன. இலங்கையில் உள்ள தொடருந்துப் பாதைகளில் இதுவே மிகவும் நீளமானது ஆகும். மே 2009 இல் போர் முடிவுக்கு வந்ததை அடுத்து இப்பாதைக்கான புனரமைப்புப் பணிகள் இடம்பெற்று 2015 சனவரி 2 இல் முழுமையாக நிறைவடைந்தது.
# வடக்குத் தொடருந்துப் பாதை (இலங்கை)

## வரலாறு

### அமைப்பு

19ஆம் நூற்றாண்டின் இறுதியில் பிரித்தானிய இலங்கையின் வட பகுதி மக்கள் வடக்கையும் தெற்கையும் இணைக்க தொடருந்துப் பாதை தேவை என்பதை வலியுறுத்தி பரப்புரை செய்ய ஆரம்பித்தனர். 1891 ஆம் ஆண்டில் சமர்ப்பிக்கப்பட்ட "யாழ்ப்பாணம் ரெயில்வே ஆணையத்தின்" அறிக்கையில், பொல்காவளையில் இருந்து குருணாகல் வரையிலான புதிய தொடருந்துப் பாதை (இன்றைய வடக்குப் பாதை) ஒன்றை அமைப்பதற்கும், யாழ்ப்பாணம் வரையான சேவைக்கு நில அளவை மேற்கொள்ள வேண்டும் எனவும் பரிந்துரைத்தது. இப்பாதை பிரதான பாதையை பொல்காவளை சந்தியில் இணைப்பதற்கும், இதன் மூலம் கொழும்பு கோட்டையில் இருந்து சேவைகளை நடத்துவதற்கான அனுமதியும் 1892 ஆம் ஆண்டில் வழங்கப்பட்டு, குருணாகலை வரையான சேவை 1984 பெப்ரவரி 14 இல் ஆரம்பிக்கப்பட்டது. 1897 டிசம்பரில் "வடக்குத் தொடருந்து சேவைக்கான" திட்டத்தை ஆரம்பிப்பதற்கான அனுமதி வழங்கப்பட்டது. கொழும்பையும் வடக்கையும் இணைக்கும் வடக்குப் பாதையை நிர்மாணிப்பதற்கான அறிவிப்பு 1899 அக்டோபரில் இலங்கை சட்டவாக்கப் பேரவையில் விடுக்கப்பட்டது. குருணாகல் முதல் காங்கேசன்துறை வரையான பாதையை அமைப்பதற்கான கேள்விப்பத்திரங்கள் 1900 சனவரியில் கோரப்பட்டு, பணிகள் 1900 ஏப்ரலில் ஆரம்பிக்கப்பட்டன. 1902 செப்டம்பர் 5 இல் 14 மைல் நீள சாவகச்சேரி-பளை வரையான பகுதி திறக்கப்பட்டது. 1904 நவம்பர் 1 இல் கொழும்பில் இருந்து அனுராதபுரம் வரையான பகுதி ஆரம்பிக்கப்பட்டது. .1905 மார்ச் 11 இல் மதவாச்சி வரை நீடிக்கப்பட்டது. இதற்கான பயண நேரம் 13 மணித்தியாலங்கள் 20 நிமிடங்கள் ஆக இருந்தது. காங்கேசன்துறை முதல் வவுனியா வரையான ஒற்றைப் பாதையில் மொத்தம் 16 தொடருந்து நிலையங்களும், 12 உப-நிலையங்களும் அமைக்கப்பட்டன.
# வடக்குத் தொடருந்துப் பாதை (இலங்கை)

## வரலாறு

### இயக்கம்

யாழ் தேவி என அழைக்கப்படும் விரைவு வண்டி 1956 ஏப்ரல் 23 இல் வடக்குப் பாதையில் முதன் முதலாக சேவையில் விடப்பட்டது. இதன் மூலம் கொழும்பு-யாழ்ப்பாணப் பயண நேரம் 7 மணித்தியாலங்களால் குறைக்கப்பட்டது. இச்சேவை மூலம் கொழும்பு கோட்டைக்கு அடுத்த படியாக யாழ்ப்பாணத் தொடருந்து நிலையம் இலங்கையின் இரண்டாவது பெரிய தொடருந்து நிலையமாக உருவெடுத்தது. இலங்கை ரெயில்வே திணைக்களத்திற்கு யாழ்தேவி சேவை அதிகப்படியான வருவாயைத் தேடித் தந்தது. யாழ்ப்பாணத்திற்கும் கொழும்புக்கும் இடையே தினமும் எட்டு பயணிகள் வண்டிகளும், ஆறு சரக்கு வண்டிகளும் சேவையில் ஈடுபட்டன. 1980களின் ஆரம்பத்தில் நாள்தோறும் ஆறாயிரம் பயணிகள் வரை வடக்குப் பாதையூடாக சென்று வந்தனர்.
# பஞ்சவடி

இராமாயணத்தில் அயோத்தியின் மன்னன் தசரதனின் மனைவியருள் கைகேயி தனது சோடி மந்தரையின் போதனையால் தனது மகன் பரதனுக்கு கோசலநாட்டையும், அதன் அரசபதவியையும் பெறும் நோக்கில் தசரதனிடம் இரண்டு வரங்களை பெறுகிறாள். அதன் விளைவாய் அரசனாக முடிசூட்ட இருந்த இராமன் 14 வருடம் வனவாசம் செல்கிறான். சீதை, இலக்குமணன் இருவரும் அவனுடன் செல்கின்றனர்.  
அயோத்தியிலிருந்து தெற்கு நோக்கி சென்ற இராமன், ஜனஸ்தானத்தில் இருந்த முனிவர்களின் வேண்டுகோளுக்கு இணங்கி அந்தப் பகுதியில் தங்க சம்மதிக்கிறான். அகத்திய முனிவர் குறிப்பிடும் ஐந்து ஆலமரக்கூட்டம் இருந்த இடத்திற்கு சென்று தங்குமாறு கூறுகிறார். அந்த இடத்திற்கு ஜனஸ்தானத்தில் இருந்த முனிவர்கள் வைத்த பெயர் **பஞ்சவடி.**  
பஞ்சவடி தற்போதைய மகாராஷ்டிரம் மாநிலத்தின் நாசிக் மாவட்டத்தில் அமைந்துள்ளது. இங்கிருந்துதான் சீதையை இராவணன் இலங்கைக்குக் கடத்திச் சென்றான் என இராமாயணம் மூலம் அறியமுடிகிறது.
# மனிதக்கரு வெளியுறை கருவகவூக்கி

**மனிதக்கரு வெளியுறை கருவகவூக்கி** (human chorionic gonadotropin; **hCG**) என்னும் இயக்குநீரானது கருவுற்றபின், சூலுற்ற முட்டையின் பகுதியான பல்கருமுதலுரு சூல்முகையினால் (syncytiotrophoblast) உருவாக்கப்படுவதாகும். இளம்கருவளர்முண்டானது (blastocyst) கருப்பையகத்திற்குள் பொருந்தியபின் பல்கருமுதலுரு சூல்முகையிலிருந்து சூல்வித்தகம் (நஞ்சுக்கொடி) உருவாகிறது. சில புற்றுக் கட்டிகளும் இந்த இயக்குநீரை உருவாக்குகின்றன; எனவே, ஒரு நோயாளி கருவுறாமல் அதிக அளவு இயக்குநீரைக் கொண்டிருப்பது புற்று நோய்க்கான அறிகுறியாகக் கருததப்படலாம். என்றாலும், இத்தகு அதிகமான இயக்குநீர் உற்பத்தி கட்டி உருவாவதற்கான காரணமா அல்லது கட்டியின் விளைவா என்பது இதுவரைக் கண்டறியப்படவில்லை. மனிதக்கரு வெளியுறை கருவகவூக்கியைப் போன்ற இயக்குநீரான லூட்டினைசிங் இயக்குநீர் எல்லா வயது ஆண்களிலும், பெண்களிலும் பிட்யூட்டரி சுரப்பியில் உருவாகிறது. அமெரிக்க உணவு மற்றும் மருந்து நிர்வாகம் ஓமியோபதி மற்றும் மருந்து சீட்டில்லாத மனிதக்கரு வெளியுறை கருவகவூக்கி இயக்குநீரைக் கொண்ட உணவுப் பொருட்களை விற்பனை செய்யத் தடை விதித்துள்ளது. இத்தகுப் பொருட்கள் மோசடியானவை, சட்டவிரோதமானவை என்றும் அறிவித்துள்ளது.
# கிளிநொச்சி தொடருந்து நிலையம்

**கிளிநொச்சி தொடருந்து நிலையம்** (*Kilinochchi railway station*, **கிளிநொச்சி புகையிரத நிலையம்**) இலங்கையின் வடக்கே கிளிநொச்சி மாவட்டத்தில் கிளிநொச்சி நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போரின் போது இத்தொடருந்து நிலையம் ஏனைய வட மாகாணத் தொடருந்து நிலையங்களைப் போன்று சேதமடைந்து 1990 ஆம் ஆண்டு யூலை முதல் இயங்காமல் இருந்தது. 2009 இல் ஈழப்போர் முடிவடைந்ததை அடுத்து கிளிநொச்சி வரையான தொடருந்துப் பாதை சீரமைக்கப்பட்டு 2013 செப்டம்பர் 14 முதல் கொழும்பில் இருந்து வரும் தொடருந்துகள் கிளிநொச்சி வரை பயணம் மேற்கொண்டது. பின்னர் கிளிநொச்சி முதல் பளை வரையான 21 கி.மீ. நீளப் பாதை புனரமைக்கப்பட்டு 2014 மார்ச் 4 இல் சேவைக்கு விடப்பட்டது.  
2014 மார்ச் 4 முதல் கொழும்பில் இருந்து வரும் தொடருந்துகள் அனுராதபுரம், வவுனியா ஊடாக பளை வரை பயணிக்கின்றன.
# கிளிநொச்சி தொடருந்து நிலையம்

## சேவைகள்

2013 செப்டம்பர் 14 முதல் நாள்தோறும் கொழும்பில் இருந்து கிளிநொச்சி வரை யாழ்தேவி, நகரிடை விரைவு வண்டி (இன்டர்சிட்டி), மற்றும் இரவுத் தபால் வண்டி ஆகிய பயணிகள் சேவைகள் இடம்பெறுகின்றன.
- தினமும் காலை 5.45க்கு கொழும்பு கோட்டையிலிருந்து புறப்படும் யாழ்தேவி பகல் 12.35 மணிக்கு கிளிநொச்சியை சென்றடைகின்றது.
- தினமும் காலை 6.00 மணிக்கு யாழ்தேவி கிளிநொச்சியிலிருந்து புறப்பட்டு பகல் 1.00 மணிக்கு கொழும்பு கோட்டையை வந்தடைகின்றது.
- தினமும் காலை 6.50 க்கு கொழும்பிலிருந்து புறப்படும் நகரிடை விரைவு வண்டி காலை 11.50 க்கு கிளிநொச்சியை சென்றடையும். இதே வண்டி பிற்பகல் 2.10 மணிக்கு கிளிநொச்சியிலிருந்து புறப்பட்டு இரவு 7.15 க்கு கொழும்பு கோட்டையை வந்தடைகின்றது.
- இரவு 8.15 க்கு புறப்படும் தபால் பயணிகள் வண்டி அதிகாலை 4.10 க்கு கிளிநொச்சியை சென்றடைகின்றது. இரவு 8.30 க்கு கிளிநொச்சியிலிருந்து புறப்படும் தபால் வண்டி அதிகாலை 4.35 க்கு கொழும்பு கோட்டையை வந்தடைகின்றது.
# சோழகங்கம் (புதினம்)

**சோழகங்கம்** (Cholagangam) கி.பி 1018 - 26 ஆண்டுகளில் பாரத வர்ஷத்தின் அரசியல் நிலையை மையமாகக் கொண்டு எழுத்தாளர் சக்திஸ்ரீயால் எழுதப்பட்ட வரலாற்றுப் புதினம். இராஜேந்திர சோழர் கங்கை கொண்ட வெற்றி குறித்து அமைந்த புதினம் இது. அவர் தனது ஆட்சிக்காலத்தில் நான்கு திசைகளிலும் வெற்றிக்கொடி நாட்டி, சுவர்ணபூமியில் பெரும் வலிமை கொண்டு, வணிக சாம்ராஜ்யமாகத் திகழ்ந்த ஸ்ரீவிஜயத்தையும் வென்றமை குறித்து விளக்குகிறது.  
சதாசிவ பண்டாரத்தாரின் “பிற்காலச் சோழர் சரித்திரம்” நூலில் குறிப்பிடப்பட்டிருக்கும், விழுப்புரம் மாவட்டத்தில் உள்ள எண்ணாயிரம் எனும் ஊரில் கிடைக்கப்பெற்ற “உடையார் ஸ்ரீராஜேந்திர சோழ தேவர் உத்தராபதத்தில் பூபதியரை ஜயித்தருளி யுத்தோத்சவ விபவத்தால் கங்காப் பரிக்கிரகம் பண்ணியருளின கங்கை கொண்ட சோழனென்னுந் திருநாமத்தால் இத்திருமுற்றத்தில் வைத்தருளின உத்தமாக்ரகம் கங்கை கொண்ட சோழனில்…” எனும் சாசன வரிகளையும்,  
“பூர்வதேசமும் கங்கையும் கடாரமும் கொண்டான்” எனும் ராஜேந்திரசோழனின் விருதுப்பெயர்களுள் ஒன்றையும்,  
தஞ்சாவூர் பெரியகோவிலில் உள்ள ராஜேந்திரசோழனின் 19ம் ஆட்சியாண்டைச் சேர்ந்த சாசனமொன்றில் குறிப்பிடப்பட்டிருக்கும் “ஆர்யதேசம், மத்தியதேசம், கௌடதேசம்” என மூன்று பகுதிகள் குறித்த அறிஞர்களின் குறிப்புகளையும் ஆதாரமாகக்கொண்டு இப்புதினம் இயற்றப்பட்டிருக்கிறது.  
இப்புதினத்தில், யாமினி சுல்தான் முஹமது கஜினி முதல் ஸ்ரீவிஜய சாம்ராஜ்யத்தின் மன்னர் சங்க்ரம விஜயோத்துங்க வர்மன் வரையிலான ராஜேந்திர சோழனின் சமகாலத்து மன்னர்கள் பலரும் இடம்பெற்றிருக்கின்றனர். ராஜேந்திர சோழனின் மெய்க்கீர்த்தி வரிகள் அனைத்திற்கும் பொருள் சொல்லும் ஓர் புதினம்.
# சோழகங்கம் (புதினம்)

## அத்தியாயங்கள்

பாகம் 1  
சோழ தேசத்தின் பாதுகாப்பு அரண்கள் - உத்தராபதம் மற்றும் மத்திய தேசத்து அரசுகளின் நிலை - இராஜேந்திர சோழன், அவர் நண்பர்கள் மற்றும் எதிரிகள் - சக்கரக்கோட்டமும் வேங்கியும் - சர்வா நாட்டின் மன்னன் சந்திரதேவனின் சூழ்ச்சிகள் - அவந்தி நதி தீரத்து சோழப்படைப் பாசறை - சந்திர தேவன் மகளின் சோமநாதபுர விஜயம் - மதுர மண்டலம் மீட்கப்படுதல் - சோழக் கடற்படை சதுர்ஸ்தானத்தை மீட்டல் - சோழப்படையை வீழ்த்தும் சுல்தானின் திட்டம் - சோழப்படை சிந்து நதியைக் கடந்து செல்லல் - போரும் முதல் பாக முடிவும்  
பாகம் 2  
சோழப் பிரமுகர்களின் கடார யாத்திரை- கோசல தேசத்தின் நிலை - ஈழம் மற்றும் மேலைச் சளுக்கியத்தின் நிலை - கடாரத்திலிருந்து செய்தி - புதிய ஆலயப்பணி - கங்கை நீர் சோழ நாட்டை அடைதல் - சோழதேசத்தின் தென்பகுதி நிலை - தண்டபுக்தியில் சாமந்த சேனனின் பணி - கோசலப் போரும் அதன் முடிவும் - சோழப்படை தென்பகுதியைக் காக்கச் செல்லல் - பால சாம்ராஜ்யத்தில் போர் - சோழக் கடற்படை கடாரம் நோக்கிச் செல்லல் - புதிய ஆலயப் பணியின் தலைமைச் சிற்பிக்கு உண்டான இன்னல் - கடாரப் போரும் முடிவும்.
# விக்கிரமன் (எழுத்தாளர்)

**விக்கிரமன்** (*Vikiraman*, 19 மார்ச் 1928 - 1 திசம்பர் 19) இந்தியாவின் தமிழ்நாட்டைச் சேர்ந்த ஓர் எழுத்தாளர் ஆவார். சென்னையில் இவர் பிறந்தார். முதலில், வேம்பு என்ற தனது இயற்பெயரில் எழுதத் தொடங்கி, பின்னர், விக்கிரமன் என்ற புனைபெயரில் எழுதினார்.அனைத்திந்தியத் தமிழ் எழுத்தாளர் சங்கத்தின் தலைவராக இருந்தார். 54 ஆண்டுகளாக அமுதசுரபி மாத இதழின் ஆசிரியராகப் பணியாற்றினார். வரலாற்று நாவல்களையும் எழுதியிருக்கிறார்.
# விக்கிரமன் (எழுத்தாளர்)

## ஆக்கங்கள்

1. இதயபீடம்
1. உதயசந்திரன்
1. கன்னிக்கோட்டை இளவரசி, 1988, 120 பக்கங்கள்
1. சித்திரவள்ளி
1. நந்திபுரத்து நாயகி
1. பரிவாதினி
1. பாண்டியன் மகுடம்
1. யாழ் நங்கை
1. பராந்தகன் மகள்
1. வந்தியத்தேவன் வாள்
# விக்கிரமன் (எழுத்தாளர்)

## இறப்பு

2015 ஆம் ஆண்டு டிசம்பர் மாதம் முதல் தேதியன்று காலமானார்.
# சுவாமி தயானந்த சரசுவதி

**சுவாமி தயானந்தர்** அல்லது **தயானந்த சரசுவதி சுவாமி**(15 ஆகத்து 1930 - 23 செப்டம்பர் 2015) தமிழ்நாட்டின், திருவாரூர் மாவட்டத்தில், மஞ்சக்குடி கிராமத்தில் பிறந்தார். தயானந்தர் மரபுவழி வந்த அத்வைத வேதாந்த ஆசிரியர். சுவாமி சின்மயானந்தரிடம் 1952-ல் துறவற தீட்சை பெற்று, விஜயவாடா அருகில் உள்ள *குடிவாடா* எனுமிடத்தில் உள்ள சுவாமி பிரவானந்தரிடம் குருகுலக் கல்வி பயின்ற வேதாந்த மாணவர். சுவாமி தயானந்தர் 1972ஆம் ஆண்டு முதல் நாற்பது ஆண்டுகளாக உலகம் முழுவதும் சுற்றி, தொடர்ந்து அத்வைத வேதாந்த சொற்பொழிவுகள் ஆற்றி வந்தார். இவரிடம் வேதாந்தம் பயின்ற இருநூறு மாணவர்கள் தலைசிறந்த வேதாந்த ஆசிரியர்களாக, நாட்டின் பல்வேறு பகுதிகளில் அத்வைத வேதாந்த வகுப்புகள் நடத்தி வருகின்றனர்.
# சுவாமி தயானந்த சரசுவதி

### நிறுவிய வேந்தாந்த கல்வி நிறுவனங்கள்

சுவாமி தயானந்த சரசுவதி, வேதாந்தம் மற்றும் சமசுகிருதம், யோகா பயில நான்கு பயிற்சி நிலையங்களை நிறுவினார். அவைகள்;
1. அர்ச வித்யா பீடம், ரிஷிகேஷ், உத்தரகாண்ட், இந்தியா
1. அர்ச வித்யா குருகுலம், செய்லர்சுபர்க், பென்சில்வேனியா, ஐக்கிய அமெரிக்கா
1. அர்ச விஞ்ஞான குருகுலம், அமராவதி சாலை, நாக்பூர் மகாராஷ்டிரம், இந்தியா
1. அர்ச வித்தியா குருகுலம்ஆனைகட்டி கிராமம், கோயம்புத்தூர் மாவட்டம், தமிழ்நாடு
# சுவாமி தயானந்த சரசுவதி

## சாதனைகள்

- சுவாமி தயானந்தர் தலைசிறந்த வேதாந்த சொற்பொழிவாளர் மற்றும் பல வேதாந்த நூல்களை எழுதிய எழுத்தாளர். மேலும் ஆங்கிலத்திலும் தமிழிலும் வேதாந்த சொற்பொழிவுகள் ஆற்றியவர்.
- *ஆச்சார்ய சபா* என்ற அமைப்பை நிறுவி, இதன் மூலம் இந்தியா முழுவதும் உள்ள பல்வேறு மடாதிபதிகளை ஒருங்கிணைத்து இந்து சமய கோட்பாடுகளை மக்களிடம் எடுத்துச் செல்வது குறித்து கருத்தரங்குகளை நடத்தியவர்.
- ஓதுவார்கள் நலனுக்காக சுவாமி தயானந்த சரஸ்வதி குரல் கொடுத்தார். திருவிடைமருதூர் தேர்த் திருவிழாவை மீண்டும் நடத்தியதில் அவருக்கு முக்கியப் பங்கு உண்டு. அவரது கவிதைகள் பல பக்திப் பாடல்களாக வெளியாகியுள்ளன.
- முன்னுரிமை தரப்பட வேண்டிய ஒடுக்கப்பட்ட மற்றும் ஆதரவற்றவர்களின் கல்வி மற்றும் மருத்துவ மேம்பாட்டிற்கு உதவும் வகையில் கடந்த 2000-ம் ஆண்டில் முன்னாள் குடியரசுத் தலைவர் வெங்கட்ராமனை தலைவராகக் கொண்டு *எய்ம் பார் சேவா* என்ற அமைப்பை தொடங்கினார். இதன் மூலம் இந்தியா முழுவதும் 120 இடங்களில் ஏழை மாணவ-மாணவிகளுக்கு இலவச உண்டு உறைவிடப் பள்ளிகல் தொடங்கப்பட்டது. கோயம்புத்தூர் மாவட்டம், ஆனைக்கட்டி மலை கிராமத்தில் பழங்குடி மக்களின் குழந்தைகளுக்காக 2 இடங்களில் ஆசிரமங்கள் அமைக்கப்பட்டுள்ளன.
- கோயம்புத்தூர் மாவட்ட, ஆனைக்கட்டி மலை கிராமத்தில் வேதாந்தக் கல்வி பயில்வதற்கு அர்ச வித்தியா குருகுலத்தை நிறுவியுள்ளார்.
# சுவாமி தயானந்த சரசுவதி

## இறப்பு

ஐக்கிய அமெரிக்காவில் மூன்று மாதங்களாக உடல்நலம் குறைவுக்கு சிகிச்சை எடுத்துக் கொண்டிருந்த சுவாமி தயானந்த சுரசுவதி, 13 ஆகஸ்டு 2015 அன்று இந்தியாவுக்கு திரும்பி டேராடூனில் உள்ள மருத்துவமனையில் சேர்க்கப்பட்டார். தனது இறுதிக் காலத்தை கங்கைக் கரையில் உள்ள ரிஷிகேஷ் ஆசிரமத்தில் கழித்தார். இந்நிலையில் 23 செப்டம்பர் 2015 அன்று காலமானார். 25 செப்டம்பர் 2015 அன்று அவரது உடல் ரிஷிகேஷில் அடக்கம் செய்யப்பட்டது.
# சுவாமி தயானந்த சரசுவதி

## பத்ம விருது

சுவாமி தயானந்தரின் ஆன்மீக சேவைக்காக, 2016-ஆம் ஆண்டிற்கான பத்ம பூசண் விருது, அவரது இறப்புக்குப் பின் வழங்கப்பட்டது.
# சுவாமி தயானந்த சரசுவதி

## மேற்சான்றுகள்

- சுவாமி தயானந்த சுரசுவதியின் இணையதளம்
# முல்லையூரான்

**முல்லையூரான்** (*முருகேசு சிவராசா*, 27 மார்ச் 1955 - 21 ஏப்ரல் 2006) ஈழத்துக் கவிஞரும், எழுத்தாளரும் ஆவார்.
# முல்லையூரான்

## வாழ்க்கைச் சுருக்கம்

முல்லையூரான் இலங்கையின் வடக்கே முல்லைத்தீவு, வற்றாப்பளை எனும் ஊரில் முருகேசு, சிவபாக்கியம் ஆகியோருக்குப் பிறந்தவர். வற்றாப்பளை உரோமன் கத்தோலிக்கப் பாடசாலை, சாவகச்சேரி இந்துக் கல்லூரி, சாவகச்சேரி டிறிபேக் கல்லூரி ஆகியவற்றில் கல்வி கற்று யாழ்ப்பாணப் பல்கலைக்கழகத்தில் கலைத்துறையில் இளமாணிப் பட்டம் பெற்றார். பின்னர் மலையகத்தில் பண்டாரவளை நகரில் சிலகாலம் ஆசிரியராகப் பணியாற்றினார். 80களில் தமிழ்நாடு சென்று அங்கிருந்து 1986 இல் புலம்பெயர்ந்து டென்மார்க் சென்றார்.
# முல்லையூரான்

## எழுத்துப்பணி

கவிஞராகத் தன்னை அறிமுகப் படுத்திய முல்லையூரான் இலங்கையில் *என் சித்தப்பா* (1981), *போர் காற்று* (1982) ஆகிய இரண்டு கவிதை நூல்களை வெளியிட்டார். யாழ்ப்பாணத்தில் 1980 இல் *அக்கினிக் குஞ்சு* என்ற பெயரில் ஓர் இதழையும் வெளியிட்டு வந்தார். 1980களில் தமிழகத்தில் வாழ்ந்த காலத்தில் *ஈழம் எழுந்து வருகிறது*. *குங்குமம்*, *புதிய அலைகள்* ஆகிய புதின நூல்களை எழுதி வெளியிட்டார். 1993 இல் டென்பார்க்கில் *நிர்வாண விழிகள்* என்ற கவிதை நூலை வெளியிட்டார். *காகம்* என்ற பெயரில் மாத இதழ் ஒன்றையும் 1996 வரை வெளியிட்டு வந்தார். இவ்விதழில் அவர் நெடுங்கதைகள், திறனாய்வுக் கட்டுரைகளை எழுதினார்.  
2002 ஆம் ஆண்டில் மல்லிகைப் பந்தல் வெளியீடாக *சேலை* என்னும் இவரது சிறுகதைத் தொகுதி வெளிவந்தது.
# விக்கிப்பீடியா:முதற்பக்கக் கட்டுரைகள்/செப்டம்பர் 15, 2013

**இமயமலை** இந்தியத் துணைக்கண்டத்தின் எல்லையாக சமவெளியையும் திபெத்திய மேட்டு நிலத்தையும் பிரிக்கும் ஒரு மலைத்தொடர் ஆகும். புவியில் மிகப்பெரிய, மிகவுயர்ந்த, மாபெரும் மலைத்தொடரும், உலகின் சில மிக உயர்ந்த சிகரங்களின் இருப்பிடமுமாகும். இதில் எவரெஸ்ட் சிகரமும் ஒன்று. எப்பொழுதும் உறைபனி மூடி இருக்கும். இது மேற்கே காஷ்மீர்-சிங்காங் பகுதி முதல் கிழக்கே திபெத்து-அருணாசலப் பிரதேசம் பகுதி வரை நீண்டு இருக்கிறது. இமயமலைத்தொடரில் நூற்றுக்கு மேற்பட்ட சிகரங்கள் உள்ளன. இமயமலை மூன்று இணையான உப தொடர்களை கொண்டது. இது பூட்டான், இந்தியா, நேபாளம், சீனா மற்றும் பாக்கித்தான் ஆகிய நாடுகளில் பரவியுள்ளது. இமயமலையின் வடக்கே திபத்திய பீடபூமியையும், வடமேற்கே காரகோரம் மற்றும் இந்துக்குசு மலைத்தொடரையும் தெற்கே சிந்து-கங்கை சமவெளியையும் எல்லையாக கொண்டுள்ளது. சிந்து, கங்கை, மற்றும் பிரமபுத்திரா நதிகளில் உற்பத்தியாகிறது. இந்நதிகளின் மொத்த வடிகால் 60 கோடி மக்களின் இருப்பிடமாகும். இமயமலை தெற்காசிய மக்களின் கலாச்சாரத்தை வடிவமைத்துள்ளது. இமயமலையில் உள்ள பல சிகரங்கள் இந்து மற்றும் புத்த மதங்களில் புனிதமாக கருதப்படுகிறது. **மேலும்...**
---
சேர் **முத்து குமாரசுவாமி** (1833-1879) பிரித்தானிய இலங்கையின் முதலாவது சட்டவாக்கப் பேரவையில் தமிழ் மக்களின் பிரதிநிதியாக பதவி வகித்து சேவை புரிந்தவர். யாழ்ப்பாணத்தில் பிறந்தவர். இவரின் தந்தை கேட் முதலியார் ஆறுமுகம்பிள்ளை குமாரசுவாமி சட்டவாக்கப் பேரவையின் முதலாவது தமிழ்ப் பிரதிநிதியாக இருந்தவர். முத்து குமாரசாமி ஆசியாவில் பிறந்து முதன் முதல் "சேர்" பட்டம் பெற்றவர் என்ற பெருமைக்குரியவர். இவரின் புதல்வர் கலாயோகி ஆனந்த குமாரசுவாமி. இலங்கை சிவில் சேவையில் சேர்ந்த முத்து குமாரசுவாமி காவல்துறை குற்றவியல் நடுவராகவும் , முல்லைத்தீவின் அரச அதிபராகவும் பணியாற்றினார். பின்னர் ரிச்சார்க் மோர்கன் என்ற வழக்கறிஞரிடம் பயிற்சி பெற்று 1856 இல் இலங்கை உயர்நீதிமன்றத்துக்கு வழக்கறிஞராகச் சேர்த்துக் கொள்ளப்பட்டார். 1861 இல் சட்டசபையில் தமிழ்மக்களின் பிரதிநிதியாகத் தெரிவு செய்யப்பட்டார். முத்து குமாரசுவாமி சைவசித்தாந்தத்தினை முதன் முதலில் ஆங்கிலேயருக்கு விளக்கியவர். அரிச்சந்திரனின் கதையை ஆங்கிலத்தில் மொழிபெயர்த்து நாடகமாக்கி ஆங்கிலேய நடிக நடிகைகளுடன் தாம் அரிச்சந்திரனாக நடித்து அரச சபையில் மேடையேற்றினார். **மேலும்...**
# விக்கிப்பீடியா:தமிழ் விக்கியூடகக் கையேடு/கலைச்சொற்கள்

புதிய கண்டு பிடிப்புகளும் படைப்புகளும் பெருகி வரும் சூழலில் அவற்றைப் பற்றிய செய்திகளை விக்கிப்பீடியாவில் தரும்போது அவற்றுக்கு நிகரான தமிழ்ச் சொற்கள் கிடைப்பது என்பது சிறிது இயலாததாகின்றது. துறைசார்ந்த கலைச்சொற்களைப் பொறுத்தவரை கிடைக்கும் அகராதிகளின் அடிப்படையில் கலைச் சொற்கள் சேர்க்கலாம். தமிழ் விக்கியின் மற்றொரு திட்டமான விக்சனரி இத்தேவையை ஓரளவு நிறைவு செய்கிறதெனலாம்.மேலும் விக்கிபீடியாவில் சிறப்பாகவோ/ அதிகமாகவோ பயன்படுத்தும் சொற்களுக்கான பொருளை விக்கிப்பீடியா கலைச் சொல் கையேடு என்ற பக்கத்தில் அறிந்து கொள்ளலாம். மேலும்  
- இலத்திரனியல் நுட்பியல் சொற்கள்
- இலத்திரனியல் எண்ணுதிகள் பட்டியல்
- அடிப்படை வேதியியல் எண்ணக்கரு பட்டியல்
- நிரலாக்கம் கலைச்சொற்கள்
- போரியல் கலைச்சொற்களின் பட்டியல்
- இசம்ஸ் பட்டியல்,
- திறனாய்வுக் கோட்பாடுகளின் பட்டியல்.
- கணிதக் கலைச்சொற்கள் (ஆங்கில அகர வரிசையில்),
- இசைக் கலைச்சொற்கள்  
போன்ற சில கலைச் சொற்கள் பட்டியலிடப்பட்டுள்ளன. பயனர்கள் இவற்றைப் பயன்படுத்தலாம். இயலாத போது அக்கட்டுரையின் பேச்சுப்பக்கங்களில் கலந்துரையாடி புதிய கலைச் சொல்லாக்கத்தைப் பயன்படுத்தலாம்.
# கும்பம்

**கும்பம்** (Sanskrit: कुम्भ),என்பது ஒரு முழுமையான குடம், அல்லது ஜாடி ஆகும். இதைக் கலசம் என்றும் கூறுவர். இந்து மதப் புராணங்களில் இது கருப்பை எனும் அர்த்தத்துடன் குறிப்பிடப்படுகிறது. இது மனிதர்களின் வாழ்வாதாரம், வளம், வாழ்க்கை, இனப்பெருக்க சக்தி ஆகியவற்றை பிரதிபலிக்கிறது எனவும் குறிக்கின்றன.
இந்து மதத்தின் தொன்மவியல் மற்றும் வேதங்களில் உள்ள பல குறிப்புகளில் மனிதன் கும்பத்தில் (கருப்பையில்) இருந்து பிறந்தான் என சொல்லப்படுகிறது. புராண காலத்து முனிவரான அகத்தியர் கருவின் (கும்பத்தின்) வெளியே பிறந்தார் என்று கூறப்படுகிறது.
மங்கல விழாக்கள், சமய விழாக்கள் மற்றும் சடங்குகளில், கும்பத்தில் (பானைகளில்) நீரையும், இலைகளையும் நிரப்பி அலங்கரிக்கின்றனர். இந்தச் சடங்குகள் பழங்காலம் முதல் இன்றுவரை வழக்கத்தில் இருந்து வருகின்றன.  
இந்திய ஜோதிடத்தில் கும்பம் ஒரு ராசியாகக் குறிப்பிடப்பட்டுள்ளது. இராமாயணத்தில் வரும் இராவணனின் தம்பியின் பெயரான கும்பகர்ணன், கும்பத்தின் பெயராலேயே குறிப்பிடப்படுகிறது.
# சீனத்தோட்டம், சிங்கப்பூர்

**சீனத்தோட்டம்** (சீனம்: 裕华园), சிங்கப்பூரின் கிழக்கு ஜூரோங் பகுதியில் அமைந்துள்ளது. இதை *ஜூரோங் தோட்டம்* என்றும் அழைப்பர். இத்தோட்டம், 1975 - ல் வடிவமைக்கப்பட்டு உருவாக்கப்பட்டது. இதை வடிவமைத்தவர் தைவானைச் சேர்ந்த பேராசிரியர் யூன்-சென் யு. இது சீன பாரம்பரியத் தோட்டக்கலையை அடிப்படையாகக் கொண்டு வடிவமைக்கப்பட்டுள்ளது. இயற்கைச் சூழலில் அமைக்கப்பட்டுள்ளது. சீனத் தோட்டம் தொடருந்து நிலையம் இதன் அருகில் அமைந்துள்ளது. ஜேடிசி கூட்டுறவினால் இது முகைமைப்படுத்தப் படுகின்றது.
# சீனத்தோட்டம், சிங்கப்பூர்

## கற்சிங்கம்

சீனத்தோட்டத்தின் நுழைவாயிலில் கற்சிங்கங்கள் அமைக்கப்பட்டுள்ளன. சீனர்களின் பாரம்பரிய நம்பிக்கையின்படி சிங்கங்கள் இதன் வாயிலைப் பாதுகாப்பதற்காக அமைக்கப்பட்டுள்ளது. இக்கற்சிங்கங்கள் தைவானிலிருந்து தருவிக்கப்பட்டவை. இத்தோட்டமானது சிறு பாலம் மூலம் ஜப்பானிய தோட்டத்துடன் இணைக்கப்பட்டுள்ளது.
# ஜெமினி ஸ்டூடியோஸ்

**ஜெமினி ஸ்டுடியோஸ்** (*Gemini Studios*) எனும் திரைப்படப் படப்பிடிப்பு அரங்கம் எஸ். எஸ். வாசனால் 1940-ல் தொடங்கப்பட்டது. தமிழ்த் திரைப்படங்களை உருவாக்கி வந்த 1940 இல் தீக்கிரையாகி ,ஏலத்திற்கு வந்த மோஷன் பிக்சர்ஸ் ஸ்டுடியோவை எஸ். எஸ். வாசன் ஏலத்தில் வாங்கி மறுகட்டுமானம் செய்து ஜெமினி ஸ்டூடியோசை நிறுவினார். இதன் நிறுவனர் வாசன் குதிரைப் பந்தயத்தில் மிகுந்த ஈடுபாடு கொண்டவர். அதன் காரணமாக அவர் வளர்த்த குதிரையின் பெயரான ஜெமினியே இப்படப்பிடிப்பு அரங்கிற்கும் சூட்டப்பட்டது. சென்னையில் உள்ள ஜெமினி மேம்பாலம் இதன் பெயராலேயே அழைக்கப்படுகிறது. எஸ். எஸ். வாசன் தனது நண்பரான சுப்ரமணியமிடமிருந்து இதை வாங்கிப் பின்னர் ஜெனிமி ஸ்டுடியோஸ் எனப் பெயர் மாற்றம் செய்தார்.  
இவரின் மறைவிற்குப் பின் இந்த கட்டிடம் இடிக்கப்பட்டு 'த பார்க்' (The Park, Chennai) என்ற சொகுசு விடுதியாக மாற்றப்பட்டது.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்

விக்கிப்பீடியாவில் செய்திகளைத் திரட்டித் தரும் கலைக்களஞ்சியம் மட்டுமல்லாமல் 2002 இல் அகராதிகளுக்கு என்று விக்சனரி திட்டம் தொடங்கப்பட்டது. 2003 ஆம் ஆண்டில் பாட நூல்களுக்கு என்று "விக்கி நூல்கள்", மேற்கோள்களுக்கு என்று "விக்கிமேற்கோள்" ஆகிய திட்டங்கள் தொடங்கப்பட்டன. 2004 இல் மூல ஆவணங்களுக்கு என்று "விக்கிமூலம்" என்னும் திட்டமும், பல்லூடகங்களுக்கு என்று "விக்கிப் பொதுவகம்", உயிரினங்களை ஆவணப்படுத்துவதற்கு என்று "விக்கி உயிரினங்கள்" ஆகிய திட்டங்களும் தொடங்கப்பட்டன. கல்விக்கு உதவும் பாட உள்ளடக்கங்களைக் கொண்டு "விக்கிப் பல்கலைக்கழகம்" என்னும் திட்டம் 2006 இல் தொடங்கப்பட்டது. பயணிகளுக்கு உதவும் தகவல்களைக் கொண்ட "விக்கிபயணம்", தரவுகளைப் பகிர்வதற்கு என்று "விக்கித் தரவுகள்" ஆகிய திட்டங்கள் 2012 இல் உருவாகி செயற்படுகின்றன.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்

## விக்கிப்பீடியா

**விக்கிப்பீடியா** கூட்டாக 287 மொழிகளில், கட்டற்ற இணையக் கலைக்களஞ்சியமாக விளங்குகிறது. தமிழ் விக்கிப்பீடியாவின் 55,600 க்கும் மேற்பட்ட கட்டுரைகளுடன் சேர்த்து இதன் மொத்தக் கட்டுரைகளான 30 மில்லியன் கட்டுரைகளும் உலகெங்கிலுமுள்ள விக்கிப்பீடியர் சமூகத்தால் அதாவது தன்னார்வலர்களால் கூட்டாக எழுதப்படுகின்றன.  
**தமிழ் விக்கிபீடியா** தமிழ் மொழியில் கிடைக்கின்ற கட்டற்ற கலைக்களஞ்சியமாக உள்ளது. இங்கு தமிழ் மற்றும் தமிழர் பண்பாடு மட்டுமன்றி உலகளாவிய பல்வேறு துறைகளைப் பற்றிய பொது அறிவை தமிழ் மொழி ஊடாகப் பெறுகின்ற முதன்மைத் தளமாக விளங்குகின்றது. மேலும் இதனுள் இடுகை இடுதலை யார் வேண்டுமானாலும் செய்யலாம். யார் வேண்டுமானாலும் உரை திருத்தலாம்.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்

## விக்சனரி

**விக்சனரி** என்பது விக்கிப்பீடியாவின் ஒரு கிளைத் திட்டமாகும். விக்சனரி திட்டம் என்பது தமிழ் சொற்களுக்கான பொருள், அவற்றின் மூலம், பலுக்கல், அவற்றுக்கான படங்கள் முதலியவற்றைக் கொண்டு கட்டற்ற பன்மொழி அகரமுதலி ஒன்றைக் கூட்டு முயற்சியில் உருவாக்கும் குறிக்கோளுடன் அமைக்கப்பட்டிருக்கிறது. தற்போது தமிழ் விக்சனரி 2,83,300 க்கும் அதிகமான சொற்களுடன் (ஆங்கிலம் – தமிழ்) உலக மொழிகளுக்கான விக்சனரி பட்டியலில் உள்ள 180 மொழிகளில் 10 ஆம் இடத்தில் இருந்து வருகிறது. சீன மொழிச் சொற்களுக்கான தமிழ்ச் சொற்கள், தெலுங்கு மொழிச் சொற்களுக்கான தமிழ்ச் சொற்கள், உருது மொழிச் சொற்களுக்கான தமிழ்ச் சொற்கள் போன்ற சொற்களும் இந்த விக்சனரியில் தொகுக்கப்பட்டு வருகின்றன. தமிழ் விக்கிப்பீடியாவைப் போலவே இதிலும் அனைவரும் பங்களிக்கலாம்.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்

## விக்கி செய்திகள்

**விக்கி செய்திகள்** என்பது விக்கிப்பீடியாவில் நாட்டு நடப்புகள் மற்றும் செய்திகளைக் கட்டற்ற முறையில் தரும் திட்டமாகும். இத் திட்டத்தின் மூலம் சட்டமும் ஒழுங்கும், பண்பாடு, பேரிடர் மற்றும் விபத்து, பொருளாதாரம், கல்வி, சுற்றுச்சூழல், மருத்துவம், அரசியல், வரலாறு, அறிவியல், ஆன்மிகம், விளையாட்டு போன்ற பகுப்புகளின் கீழாகவும், ஆசியா, ஆப்பிரிக்கா, அமெரிக்கா, ஐரோப்பா, மத்திய கிழக்கு நாடுகள், ஓசியானியா, உலகம் எனும் பகுப்புகளின் கீழாகவும், தமிழர்கள் அதிகம் வசிக்கும் இந்தியா, இலங்கை, மலேசியா, சிங்கப்பூர் நாடுகளின் பெயரிலான பகுப்புகளிலும் முக்கியமான செய்திகள் தொகுத்தளிக்கப்பட்டு வருகின்றன.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்

## விக்கி நூல்கள்

**விக்கி நூல்கள்** எனும் திட்டம் கட்டற்ற, திறந்த உள்ளடக்கம் கொண்ட பாடநூல்கள் மற்றும் உரை நூல்களை உருவாக்கிப் பயன்பெறச் செய்து வருகிறது. இத்திட்டத்தில் குறைவான பங்களிப்புகள் உள்ளதால் குறைவான நூல்களே இதில் உள்ளன. இதிலிருந்து புத்தகத்தைத் தரவிறக்கம் செய்து கொள்ளும் வசதியும் செய்யப்பட்டுள்ளது.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்

## விக்கி மேற்கோள்கள்

**விக்கி மேற்கோள்கள்** எனும் திட்டத்தில் நபர்கள், தொழில்கள், இலக்கிய ஆக்கங்கள், பழமொழிகள், ஆங்கிலப் புத்தகங்கள், தொலைக்காட்சி நிகழ்ச்சிகள் எனும் உள் பகுப்புகளில் பல மேற்கோள்கள் தொகுத்தளிக்கப்பட்டு வருகின்றன.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்

## விக்கிமூலம்

**விக்கி மூலம்** எனும் திட்டத்தில் நாட்டுடமையாக்கப்பட்ட எழுத்தாக்கங்கள், பண்டைத் தமிழ் இலக்கியங்கள், தமிழ் இலக்கியச் சேகரிப்புகள், பிறரால் எழுதப்பட்டு காப்புரிமை விலக்கு பெற்ற புத்தகங்கள் போன்றவை தொகுக்கப்பட்டுள்ளன.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்

## விக்கி பொதுவகம்

**விக்கிப் பொதுவகம்** என்பது கட்டற்ற ஊடகங்களை கொண்டுள்ள ஒரு விக்கித் திட்டமாகும். அது பகிரப்பட்ட ஒரு ஊடகக் கிடங்காகும். இதில் 1,84,59,477 ஒலி ஒளிக் கோப்புகள் உள்ளன. இயற்கை, கலை, வரலாறு, மொழி, இலக்கியம், இசை, பொருள்கள், மக்கள், இடங்கள், அரசியல், விளையாட்டு, அறிவியல், தொழில்நுட்பம், பொறியியல், புவி, வெளி முதலான பல தலைப்புகளில் படங்கள் தொகுக்கப்பட்டுள்ளன. அசைபடங்கள், வரைபடங்கள், சித்திரங்கள், உலகவரைபடங்கள் (அட்லஸ்), ஓவியங்கள், புகைப்படங்கள், குறியீடுகள், இசைக் கோப்புகள், உச்சரிப்புகள், பேச்சுகள், காணொளிகள் ஆகியவை பகிரப்பட்டுள்ளன. இவற்றை அவற்றின் ஆக்குநர்கள் வெளியிட்டுள்ள உரிமத்தின் கீழ் யாவரும் பயன்படுத்திக் கொள்ளலாம்.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்

## விக்கித்தரவு

விக்கித்தரவு ஒரு கட்டற்ற அறிவுத் தளம் ஆகும். இதனை மனிதர்களும் பொறிகளும் படிக்கவும் தொகுக்கவும் முடியும். ஊடகக் கோப்புகளுக்கு விக்கிமீடியாப் பொது பயன்படுத்தப்படுவது போல இத்தளம் தரவுகளுக்கானது: விக்கியிடை இணைப்புகள், புள்ளிவிவரத் தகவல்கள் போன்ற கட்டமைக்கப்பட்ட தரவுகளுக்கான அணுகலையும் மேலாண்மையையும் இது மையப்படுத்துகின்றது. விக்கிமீடியாவின் திட்டங்கள் உள்ள அனைத்து மொழிகளிலும் விக்கித்தரவு தரவுகளை கொண்டுள்ளது. விக்கித்தரவு பற்றி நீங்கள் மேலும் அறிந்து கொள்ள அறிமுகத்தைப் படிக்கலாம்.
# காலிஸ்தான் இயக்கம்

**காலிஸ்தான் இயக்கம்** (Khalistan movement) என்பது சீக்கிய மதம் சார்ந்த தேசியத்தை வலியுறுத்தும் ஓர் அரசியல் இயக்கமாகும். சீக்கிய மதத்தைச் சேர்ந்தவர்களுக்கு காலிஸ்தான் என்ற பெயரில் இந்தியாவின் பஞ்சாப் மற்றும் பாகிஸ்தானின் பஞ்சாப் என சீக்கியர்கள் அதிகம் வசிக்கும் மாகாணங்களை இணைத்து தனி நாடு வேண்டும் என்ற நோக்கத்திற்காக ஜர்னையில் சிங் பிந்தரன்வாலாவால் அமைக்கப்பட்டது காலிஸ்தான் இயக்கம்.
# காலிஸ்தான் இயக்கம்

## இயக்கம் தோன்றக் காரணம்

பஞ்சாப் மாகாணம் சீக்கியர்களின் பாரம்பரிய நிலப்பகுதியாகும். இந்திய நிலப்பகுதிகள் ஆங்கிலேயரின் கட்டுப்பாட்டிற்குள் வருவருதற்கு முன் சுமார் 50 ஆண்டுகள் இப்பகுதிகளை சீக்கிய பரம்பரையினர் ஆண்டனர். இந்திய பாகிஸ்தானிய பிரிவினைக்குப் பின் பெருமளவில் சீக்கியர்கள் பாகிஸ்தானின் பஞ்சாப் மாகாணத்திலிருந்து இந்தியாவின் பஞ்சாப், ஹரியானா, இமாச்சலப் பிரதேசத்திற்கு குடியேறினர். பின்னர் மொழிவாரி மாநிலங்கள் பிரிவினையின் அடிப்படையில் அதிக சீக்கியர்கள் வகித்த இந்தியாவின் பஞ்சாப் மாகாணம் மொழியின் அடிப்படையில் பிரிக்கப்பட வேண்டும் என அகாலி தளம் கட்சி தொடர்ந்து குரல் கொடுத்து வந்தது. இந்திய அரசு முதலில் இதை நிராகரித்தாலும் பின்னர் நடந்த தொடர் கோரிக்கைகளாலும் வன்முறைச் சம்பவங்களாலும் இந்திய ஒன்றிய அரசு இதற்கு உடன்பட்டது. ஆனால் தங்களுக்கு அதிக அதிகாரம் ஒன்றிய அரசால் தரப்படவில்லை என்ற காரணத்தால் காலிஸ்தான் தேசிய இயக்கம் தொடர்ந்து இயங்கி வந்தது. காலிஸ்தானுக்கு என அமரிக்கா மற்றும் இங்கிலாந்து நாடுகளில் ஆதரவு திரட்ட முயற்சித்தது. காலிஸ்தான் அமைப்பால், காலிஸ்தான் தனி நாடு என அறிவிக்கப்பட்டு அதற்கெனத் தனி நாணயத்தையும் அஞ்சல் தலையையும் வெளியிட்டது. இந்திராகாந்தி தலைமையிலான ஒன்றிய அரசு காலிஸ்தான் தேசியவாதிகளை புளூஸ்டார் நடவடிக்கையால் கட்டுப்படுத்தபட்டது. தற்போது பஞ்சாபில் இக்கோரிக்கை பரவலாகக் கைவிடப்பட்டுவிட்டது.
# விக்கிப்பீடியா:தமிழ் விக்கிப்பீடியா பத்தாண்டுகள்/நல்கை விண்ணப்பம்/CIS-A2K

Tamil Wikipedia is organizing an event in Chennai on 28th and 29th september to celebrate 10 years of Tamil Wikipedia. We have placed a grant request with WMF and it has been granted. However, we may not receive the amount in time to conduct the event successfully. Therefore, we kindly request CIS-A2K to provide contingency funding support. This request is supported by the Tamil Wikipedia community and the WMF grants committee will be kept in loop regarding this temporary arrangement. Once we receive the amount from WMF, we can repay this fund. The fund shall be transferred to the bank account of Ravishankar Ayyakkannu who is the primary coordinator for this event. An initial payment of 49,000 INR is requested at once to pay advance amounts for various vendors. In case we do not receive the amount from WMF until the event, we may request a second payment of 1,19,000 INR. A copy of this request has been placed in Wikimedia Meta here.
# விக்கிப்பீடியா:தமிழ் விக்கிப்பீடியா பத்தாண்டுகள்/நல்கை விண்ணப்பம்/CIS-A2K

### Support

1. --தேனி. மு. சுப்பிரமணி.<sup>/உரையாடுக</sup>. 08:16, 15 செப்டம்பர் 2013 (UTC)
1. --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 08:26, 15 செப்டம்பர் 2013 (UTC)
1. --<font color="#FC89AC" face="Comic Sans MS">**♥ ஆதவன் ♥**</font> <sup><font color="green" face="Comic Sans MS">**♀ பேச்சு ♀**</font></sup> 08:33, 15 செப்டம்பர் 2013 (UTC)
1. --தமிழ்க்குரிசில் (பேச்சு) 08:34, 15 செப்டம்பர் 2013 (UTC)
1. --நந்தகுமார் (பேச்சு) 09:00, 15 செப்டம்பர் 2013 (UTC)
1. --Kanags <sup>\உரையாடுக</sup> 10:02, 15 செப்டம்பர் 2013 (UTC)
1. - --&#32;பார்வதிஸ்ரீ (பேச்சு) 10:10, 15 செப்டம்பர் 2013 (UTC)
1. - ----ஹிபாயத்துல்லா (பேச்சு) 10:30, 15 செப்டம்பர் 2013 (UTC)
1. --சங்கீர்த்தன் (பேச்சு) 14:55, 15 செப்டம்பர் 2013 (UTC)
1. --Booradleyp1 (பேச்சு) 06:32, 17 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/நல்கை விண்ணப்பம்/CIS-A2K

## இற்றை

CIS-A2K அமைப்பு நிதி ஆதரவு அளிக்க இசைந்துள்ளது. இந்த ஏற்பாட்டை ஆதரித்த அனைவருக்கும் நன்றி.--இரவி (பேச்சு) 06:37, 17 செப்டம்பர் 2013 (UTC)  
25 செப்டம்பர் அன்று இந்திய உரூபாய் 1,68,00/- ஐ எனது வங்கிக்கணக்கில் பெற்றுக் கொண்டுள்ளேன். விக்கிமீடியா அறக்கட்டளை நிதி வந்த பிறகு இந்தத் தொகை CIS-A2K அமைப்புக்குத் திருப்பித் தரப்படும்.--இரவி (பேச்சு) 03:50, 25 செப்டம்பர் 2013 (UTC)
# மம்மூட்டி நடித்த திரைப்படங்களின் பட்டியல்

மம்மூட்டி நடித்த திரைப்படங்கள் கீழே பட்டியலிடப்பட்டுள்ளன.
# மம்மூட்டி நடித்த திரைப்படங்களின் பட்டியல்

## தமிழ் திரைப்படங்கள்

| ஆண்டு | திரைப்படம் | கதாபாத்திரம் | இயக்குநர் | திரைக்கதை |  |
| --- | --- | --- | --- | --- | --- |
| 2010 | *வந்தே மாதரம்* | கோபி கிருஷ்ணன் | டி. அரவிந்த் | கார்த்திக் |  |
| 2004 | *விஷ்வதுளசி* | விஷ்வா | சுமதி ராம் | சுமதி ராம் |  |
| 2002 | *கார்மேகம்* | கார்மேகம் | எஸ். பி. ராஜ்குமார் | எஸ். பி. ராஜ்குமார் |  |
| 2002 | *ஜூனியர் சீனியர்* | சந்தோஷ் | சுரேஷ் | சுரேஷ், என். பிரசன்னகுமார் |  |
| 2001 | *ஆனந்தம்* | திருப்பதி | லிங்குசாமி | லிங்குசாமி |  |
| 2000 | *கண்டுகொண்டேன் கண்டுகொண்டேன்* | மேஜர் பாலா | ராஜிவ் மேனன் | ராஜிவ் மேனன் |  |
| 1999 | *எதிரும் புதிரும்* | மாவட்ட ஆட்சியர் | தரணி | தரணி |  |
| 1998 | *மறுமலர்ச்சி* | ராசு படையாச்சி | பாரதி | பாரதி |  |
| 1997 | அரசியல் | சந்திரசேகர் | ஆர். கே. செல்வமணி | ஆர். கே. செல்வமணி |  |
| 1997 | *புதையல்* | கேப்டன் விஸ்வநாத் | செல்வா |  |  |
| 1995 | *மக்களாட்சி* | சேதுபதி | ஆர். கே செல்வமணி |  |  |
| 1993 | *கிளிப்பேச்சு கேட்கவா* | சிதம்பரம் | பாசில் | பாசில் |  |
| 1991 | *தளபதி* | தேவராஜ் | மணிரத்னம் | மணிரத்னம் |  |
| 1991 | *அழகன்* | அழகப்பன் | கே. பாலசந்தர் | கே. பாலச்சந்தர் |  |
| 1990 | *மௌனம் சம்மதம்* | ராஜா | கே. மாது | எஸ். என். சுவாமி | } |
# மம்மூட்டி நடித்த திரைப்படங்களின் பட்டியல்

## மலையாளம்

### 2023கள்

| எண் | ஆண்டு | பெயர் | கதாபாத்திரம் | இயக்கம் | திதைக்கதை | மற்றையோர் | குறிப்புகள் |
| --- | --- | --- | --- | --- | --- | --- | --- |
| 352 | 2013 | ப்ளாக் இன்வெஸ்ட்டிகேட்டர்ஸ் | சேதுராமய்யர் | கே. மது | எஸ். என். சுவாமி | முகேஷ் (நடனம்) | சி.பி.ஐ. திரைப்படத்தின் ஐந்தாம் பாகம் |
| 351 | 2013 | த கேங்க்ஸ்டர் | அக்பர் அலி கான் | ஆஷிக் அபு | ஆஷிக் அபு | பகத் பாசில், சேகர் மேனோன் , ரீமா கல்லிங்கல் |  |
| 350 | 2013 | பால்யகாலசகி | மஜீத் | ப்ரமோத் பய்யன்னூர் | இஷா தல்வார் | வைக்கம் முஹம்மத் பஷீர் எழுதிய புதினத்தினை தழுவி எடுக்கப்பட்டது |  |
| 349 | 2013 | தைவத்தின்றெ ஸ்வந்தம் க்லீட்டஸ் | க்லீட்டஸ் | மார்த்தாண்டன் | பென்னி பி. நாயரம்பலம் | ஹணி றோஸ், அஜு வர்கீஸ் | 2013 செப்டம்பர் 12ல் வெளியானது |
| 348 | 2013 | குஞ்ஞனந்தன்றெ கட | குஞ்ஞனந்தன் | சலீம் அஹம்மத் | சலீம் அஹம்மத் | நைல உஷ |  |
| 347 | 2013 | கடல் கடன்னு ஒரு மாத்துக்குட்டி | மாத்துக்குட்டி | ரஞ்சித் | ரஞ்சித் | மீரா நந்தன், ஸேகர் மேனோன், நெடுமுடி வேணு |  |
| 346 | 2013 | இம்மானுவேல் | இம்மானுவல் | லால் ஜோஸ் | எ. சி. விஜீஷ் | பகத் பாசில், றீனு மாத்யூஸ், சலிம் குமார், கின்னஸ் பக்ரு, முகேஷ் |  |
| 345 | 2013 | கம்மத் & கம்மத் | ராஜராஜ கம்மத் | தோம்சண் கெ. தோமஸ் | உதயகிருஷ்ணா - சிபி கெ. தோமஸ் | திலீப், ரீமா கல்லிங்கல், கார்த்திக நாயர் |  |
| 344 | 2012 | பாவுட்டியுடெ நாமத்தில் | பாவுட்டி | ஜி.எஸ். விஜயன் | ரஞ்சித் | சங்கர் ராமக்ருஷ்ணன், காவ்யா மாதவன், றிம கல்லிங்கல் |  |
| 343 | பேஸ் 2 பேஸ் | பாலசந்த்ரன் | வி.எம். வினு | மனோஜ் பய்யன்னூர் | றோம அஸ்ராணி, ராகிணி த்விவேதி |  |  |
| 342 | ஜவான் ஓப் வெள்ளிமல | கோபீக்ருஷ்ணன் | அனூப் கண்ணன் | ஜெயிம்ஸ் ஆல்பெர்ட்ட் | மந்த மோஹன்தாஸ், ஸ்ரீனிவாஸன், ஆஸிப் அலி |  |  |
| 341 | தாப்பான | சாம்சண் | ஜோணி ஆன்றணி | எம். ஸிந்துராஜ் | சார்மி கௌர், முரளி கோபி | 2012 ஆகஸ்ட் 19ல் வெளியானது |  |
| 340 | கோப்ரா | ராஜ / சிவதாஸ் நாயிடு | லால் | லால் | லால், பத்மப்ரிய, கனிகா | 2012 ஏப்ரல் 12ல் வெளியானது |  |
| 339 | தி கிங்க் அண்ட் தி கமிஷணர் | ஜோசப் அலக்ஸ் | ஷாஜி கைலாஸ் | ரஞ்சி பணிக்கர் | சுரேஷ் கோபி, ஸம்வ்ருத சுனில் | தி கிங் படத்தின் இரண்டாம் பாகம். 2012 மார்ச்சு 23 ல் வெளியானது |  |
| 338 | 2011 | வெனீசிலெ வியாபாரி | பவித்ரன் | ஷாபி | ஜெயிம்ஸ் ஆல்பெர்ட் | காவ்யா மாதவன், பூனம் பஜ்வா | 2012 டிசம்பர் 16 ல் வெளியானது |
| 337 | போம்பெ மார்ச்சு 12 | சமீர் (சனாதன் பட்ட்) | பாபு ஜனார்த்தனன் | பாபு ஜனார்த்தனன் | றோம அஸ்ராணி, உண்ணி முகுந்தன் | ஜூண் 30னு புறத்திறங்ஙி. |  |
| 336 | தி ட்ரெயின் | கேதார்நாத் | ஜயராஜ் | ஜயராஜ் | ஜயசூர்ய, ஜகதி ஸ்ரீகுமார் | மே 27ல் வெளியானது |  |
| 335 | டபிள்ஸ் | கிரி | சோகன் சீனுலால் | சச்சி - சேது | நதியா, தாப்சீ பன்னு, சைஜு குறுப்பு | ஏப்ரில் 14ல் வெளியானது |  |
| 334 | ஆகஸ்ட் 15 | பெருமாள் | ஷாஜி கைலாஸ் | எஸ். என். ஸ்வாமி | மேக்ன ராஜ், ஸாய் குமார், ஸ்வேத மேனோன், நெடுமுடி வேணு, ஜகதி ஸ்ரீகுமார் | ஆகஸ்ட் 1 படத்தின் இரண்டாம் பாகம். மார்ச்ச் 24ன் வெளியானது | } |
# மம்மூட்டி நடித்த திரைப்படங்களின் பட்டியல்

## மலையாளம்

### 2001 - 2010

| எண் | ஆண்டு | பெயர் | கதாபாத்திரம் | இயக்கம் | திரைக்கதை | பிறர் | குறிப்புகள் |  |
| --- | --- | --- | --- | --- | --- | --- | --- | --- |
| 333 | 2010 | பெஸ்ட் ஆக்டர் | மோஹன் | மார்ட்டின் ப்ரக்காட்டு | பிபின் சந்த்ரன் | ஸ்ருதி க்ருஷ்ணன், லால், நெடுமுடி வேணு | 2010 டிசம்பர் 9ல் வெளியானது | } |
# பவநகர் மாவட்டம்

மாநிலத்தின் புதிய வரைபடம்]]  
**பவநகர் மாவட்டம்** (Bhavnagar district) தென்கிழக்கு குஜராத் மாநிலத்தில், கத்தியவார் தீபகற்பத்தின், சௌராஷ்ட்டிர பகுதியில் அமைந்துள்ளது. இம்மாவட்டம் 8334 சதுர கிலோமீட்டர் பரப்பளவும், 800 கிராமங்களும் கொண்டது. பாவ்நகர் மாவட்டத்தின் தலைமையகம் பாவ்நகர். பாவ்நகரிலிருந்து 50 கிலோ மீட்டர் தொலைவில் உள்ள பாலிதான சமணர் கோயில்கள் சமணர்களின் புனிதத் தலமாக விளங்குகிறது.
# பவநகர் மாவட்டம்

## பாவ்நகர் மாவட்டத்தின் எல்லைகள்

பவநகரைத் தலைமையிடமாகக் கொண்ட, பாவ்நகர் மாவட்டத்தின் வடக்கில் சுரேந்திரநகர் மாவட்டம், வடமேற்கில் ராஜ்கோட் மாவட்டமும், மேற்கில் அம்ரேலி மாவட்டம், தெற்கில் அம்ரேலி மாவட்டமும் காம்பே வளைகுடாவும், கிழக்கே காம்பே வளைகுடாவும் எல்லைகளாக அமைந்துள்ளன.
# பவநகர் மாவட்டம்

## மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின் படி, பாவ்நகர் மாவட்டத்தின் மக்கட்தொகை 23,88,291 ஆகும். மககட்தொகை கணக்குப்படி பாவ்நகர் மாவட்டம், 640 இந்திய மாவட்டங்களில், 133வது இடத்தில் உள்ளது மக்கட்தொகை அடர்த்தி ஒரு சதுர கிலோ மீட்டருக்கு 288 நபர்கள் வாழ்கின்றனர். பாவ்நகர் மாவட்டத்தின் பாலின விகிதம் 1000 ஆண்களுக்கு 931 பெண்கள் எனும் விகிதத்தில் உள்ளது. மக்கள் தொகை வளர்ச்சி 2001-2011இல் 16.53 விழுக்காடாக குறைந்துள்ளது. எழுதப்படிக்கத் தெரிந்தவர்கள் 76.84 விழுக்காடாக உள்ளது.
# பவநகர் மாவட்டம்

## தொழிலும் வணிகமும்

பாவ்நகர் மாவட்டத்தில், வைரக்கற்களை பட்டை தீட்டுதல், மெருகூட்டுதல் மற்றும் விற்பனை செய்யும் தொழில், உப்பளத்தொழில், ”அலாங்” எனும் கடற்கரை நகரில், பயணத்திற்கு தகுதியற்ற கப்பல்கள் உலகின் பெரிய கப்பல் உடைக்கும் தொழிற்சாலைகள் மற்றும் உடைத்த கப்பலிருந்து கிடைத்த பொருட்களைக் கொண்டு 50 விழுக்காடு மீண்டும் பயன்படுத்தும் வசதி கொண்ட தொழிற்சாலைகள், உரம், சோடா உப்பு, இரும்பு வார்படத் தொழிற்சாலைகள் ஆகியன அதிகமாக உள்ளன. தங்கநகைகள் உற்பத்தி தொழிற்சாலைகள், பிளாஸ்டிக் பொருட்களும் நைலான் கயிறு பொருட்கள் உற்பத்தி தொழிற்சாலைகள் குஜராத் மாநிலத்தின் பொருளாதார வளர்ச்சிக்கு உறுதுணையாக உள்ளன.
# பவநகர் மாவட்டம்

## சுற்றுலா & ஆன்மிகத் தலங்கள்

- சத்ருஞ்ஜெய மலை
- பாலிதானா
- விக்டோரியா பார்க், பாவ்நகர்
- நிசுகலங்க மகாதேவர் கோவில்
- வெளிமான் தேசியப் பூங்கா
- பாலிதானா
# பவநகர் மாவட்டம்

## இதனையும் காண்க

- அலாங் கப்பல் உடைக்கும் துறைமுகம்
- பவநகர் சமஸ்தானம்
# பவநகர் மாவட்டம்

## வேளாண்மை

முதன்மை பயிர்கள்: நிலக்கடலை, வெங்காயம், பருத்தி, சிறு தானியங்கள் மற்றும் மாதுளை பழம்.
# பவநகர் மாவட்டம்

## பாவ்நகர் அரசர்கள்

| பெயர்/ பிறப்பு-இறப்பு | ஆண்ட காலம் | பட்டம் |
| --- | --- | --- |
| இரத்தன்சிங்ஜி (இறப்பு. 1703) II | 1660–1703 | தாக்கூர் சாகிப் |
| பவ்சிங்ஜி I இரத்தன்சிங்ஜி (1683–1764) | 1703–1764 | தாக்கூர் சாகிப் |
| அகேராஜ்ஜி II பவ்சிங்ஜி (1714–1772) | 1764–1772 | தாக்கூர் சாகிப் |
| வாக்கேட்சிங்ஜி அகேராசிங்ஜி (1748–1816) | 1772–1816 | தாக்கூர் சாகிப் |
| வாக்கேட்சிங்ஜிi (1780–1852) | 1816–1852 | தாக்கூர் சாகிப் |
| அகேராசிங்ஜி III பவ்சிங்ஜி (1817–1854) | 1852–1854 | தாக்கூர் சாகிப் |
| ஜஸ்வந்த்சிங்ஜி பவ்சிங்சிஜி (1827–1870) | 1854 – 11 ஏப்ரல் 1870 | தாக்கூர் சாகிப் |
| தக்காட்சிங்ஜி ஜஸ்வந்த்சிங்ஜி (1858–1896) | 11 ஏப்ரல் 1870 – 29 சனவரி 1896 | தாக்கூர் சாகிப் |
| பவ்சிங்ஜி II டக்காட்சிங்ஜி (1875–1919) | 29 சனவரி 1896 – 1 சனவரி 1918 | தாக்கூர் சாகிப் |
| 1 சனவரி 1918 – 17 சூலை 1919 | மகாராஜாராவ் |  |
| கிருஷ்ணகுமார்சிங்ஜி பவ்சிங்ஜி (1912–1965) | 17 சூலை 1919 – 15 ஆகஸ்டு 1947 | மகாராஜாராவ் |
# பவநகர் மாவட்டம்

## பாவ்நகர் சமசுதானத்தை சுதந்திர இந்திய அரசுடன் இணைத்தல்

1947ஆம் ஆண்டு இந்தியா சுதந்திரம் பெரும்வரை, பாவ்நகர் சமஸ்தானம் இராசபுத்திர கோஹில் குல மன்னர்கள் ஆண்டனர். விடுதலைப் பெற்ற இந்தியாவின் துணைப்பிரதமரும் உள்துறை அமைச்சரும் ஆன சர்தார் வல்லபாய் படேல் அவர்களின் பெருமுயற்சியால் 1948ஆம் ஆண்டில் பாவ்நகர் உட்பட இந்தியாவில் இருந்த 565 சுதேச சமசுதானங்கள் இந்திய அரசுடன் இணைக்கட்டது.
# பவநகர் மாவட்டம்

## வரலாறு

கோஹில் வமிசம் Gohil Dynasty
பாவ்நகர் வரலாற்றுப் பட்டியல் Historical Vignettes
- **படக்காட்சிகளும் ஓளிக்காட்சிகளும்:**
நகரின் பறவைப்பார்வை படம் Bird's Eye View of the city
நகரின் பழங்கால படங்களும், சித்திரங்களும் Some old pictures/paintings of the city
ஒளிக்காட்சிகள் Bhavnagar Ship Scrap Market, video 9:48 min
# பவநகர் மாவட்டம்

## மற்ற செய்திகள்

பாவ்நகர் மாவட்ட அறக்கட்டளைகள் Information about charitable as well as non-profit organizations in Bhavnagar – www.bhavnagar.org
பாவ்நகர் மாவட்ட செய்திக் குறிப்புகள் Bhavnagar Information
குடிநீர் வழங்கல் Accuweather.com Bhavnagar
# காவிரி மைந்தன் (புதினம்)

**காவிரி மைந்தன்**, எழுத்தாளர் அனுஷா வெங்கடேஷ் எழுதிய, சோழர் கால வரலாற்றுப் புதினமாகும். வானதி பதிப்பகத்தால் இப்புதினம் வெளியிடப்பட்டது. இதன் கதைக்களம், கல்கியின் 'பொன்னியின் செல்வனுக்கு' தொடர்ச்சியாக, அதன் கதை முடிவிற்கு 5 ஆண்டுகளுக்கு பிறகு நடைபெறும் நிகழ்வுகளாக புனையப்பட்டிருகிறது. இந்நூல் மூன்று பாகங்களுடையது.  
பொன்னியின் செல்வனில் வந்த பெரும்பாலான கதாபாத்திரங்கள், காவிரி மைந்தனிலும் இடம்பெறுகின்றன. சம்புரவராயரின் மகனும், மணிமேகலையின் அண்ணனுமாகிய இளவரசர் கந்தமாறன் இக்கதையின் நாயகனாகவும் மற்றும் பழுவூர் இளவரசி லோகமாதேவி (நந்தினி அல்ல) முக்கிய கதாபாத்திரமாகவும் காவிரி மைந்தனில் வலம் வருகின்றனர்.
# ஜொஹான்ஸ் வான் வாவெரேன் ஹூட்

**ஜொஹான்ஸ் வான் வாவெரேன் ஹூட்** (Johannes (van Waveren) Hudde ஏப்ரல் 23, 1628 – ஏப்ரல் 1704) டச்சு நாட்டின் ஆம்ஸ்டர்டாம் நகரின் மேயர். அவர் ஒரு கணிதமேதையும் கூட. அவரே, டச்சுக் கிழக்கிந்தியக் கம்பனியின் ஆளுநராகவும் இருந்திருக்கிறார்.  
ஜொஹான்ஸின் தந்தை செல்வம் வளம் மிக்க ஒரு வியாபாரி.
முதலில் ஜொஹான்ஸ் சட்டம் படித்தார். பின்னர் பிரான்ஸ் வான் ஸ்கூடன் என்ற ஆசிரியரின் தூண்டுதல் மூலம் கணிதத்தில் ஈர்ப்பு ஏற்பட்டதனால் கணிதம் படித்தார். கணிதத்தில் பெருமம் மற்றும் சிறுமம், சமன்பாடுகளின் கோட்பாடு போன்ற தலைப்புகளில் அவரது பங்களிப்புகள் அமைந்தது.  
அவர் மேயராக இருக்கும்போது, ஆம்ஸ்டர்டாம் நகர கால்வாய்களை உயரமான நீரலைகளைக் கொண்டு அடித்து கழிவு நீரை அகற்ற உத்தரவிட்டிருந்தார். நகரின் தூய்மையை மேன்மையாகக் கருதினார். ஆம்ஸ்டர்டாம் நகரில் ஹூட்ஸ் கற்கள் என்ற பெயரில் நீர்மட்டத்தை அளவிடும் கற்கள் வைத்திருந்தனர். அவை நகரில் கோடையில் உயர் நீர் மட்டம் காட்ட பயன்பட்டது. பின்னர் ஐரோப்பாவில் பரவலாக உபயோகிக்கப்பட்ட நீர்மட்டத்தை அளவிடும் முறைக்கு இது அடிப்படையாக அமைந்தது.
# ஆர்தர் பீல்ட்ஸ்

**ஆர்தர் பீல்ட்ஸ்** (Arthur Fields) (1901–1994) அயர்லாந்து நாட்டின் டப்லின் நகர தெருப்புகைப்படக்காரர். அவர் டப்லின் நகரின் ஓகானல் பாலம் அருகில் உள்ள பாதசாரிகளை 180,000 க்கும் அதிகமான புகைப்படங்கள் எடுத்துள்ளார். இவர் 50 வருடங்களுக்கும் மேலாக இப்புகைப்படங்களை எடுத்து வந்தார்.
இவர் உக்ரேனிய நாட்டில் யூதக்குடும்பம் ஒன்றில் பிறந்தவர். அவரது குடும்பம் 1900 ஆம் ஆண்டு டப்லினுக்கு இடம் பெயர்ந்தது. ஆர்தர் பீல்ட்ஸ் ஒலிகளை பதிவுசெய்யும் அரங்கம் ஒன்றை நடத்தினார். மக்கள் தங்களின் சொந்தக்குரலைப் பதிவு செய்து வந்தனர். பின்னர் அவர் சொந்தமாக ஒரு புகைப்படக்கருவியை வாங்கினார். இவரின் சகோதரரும் அதே பாலத்தில் புகைப்படக்கலைஞராக இருந்தார். 1930 முதல் 1980 வரையிலான டூப்ளின் நகர சமூகத்தை பிரதிபலிப்பதாக இவரது புகைப்படங்கள் அமைந்துள்ளன.  
இவர் 1930 முதல் 1985 வரை சராசரியாக 182,000 புகைப்படங்களை எடுத்துள்ளார். தனது வீட்டிலிருந்து ஓகானல் பாலத்திற்கான 7 மைல் தூரத்தை தினமும் நடந்தே செல்வார். பாதசாரிகளை அவர் எடுக்கும் புகைப்படங்களுக்கான சீட்டை அவர் பாதசாரிகளிடம் கொடுப்பார். அவர்கள் அதை பீல்ட்சின் மனைவி நடத்தும் கடையில் கொடுத்து தயாரான புகைப்படங்களை வாங்கிச் செல்வர்.
# பாஞ்சாலி சபதம்

மகாபாரதக்கதையைப் பெண்ணுரிமைக் காப்பியமாகத் தமிழில் சுப்பிரமணிய பாரதி வடித்துத் தந்ததே **பாஞ்சாலி சபதம்**. இந்திய விடுதலைப் போராட்டத்தைப் பாரதப் போராகவும், பாஞ்சாலியைப் பாரதத் தேவியாகவும் உருவகப்படுத்தி மகாகவி படைத்த படைப்பு இது. இலக்கிய நயமும், கவிநயமும் கொண்டுள்ளது. பாஞ்சாலி சபதம் இரு பாகங்கள் கொண்டது. இந்நூலில் அழைப்புச் சருக்கம் அல்லது சூழ்ச்சிசருக்கம், சூதாட்டச்சருக்கம், அடிமைச்சருக்கம், துகிலுரிதல் சருக்கம், சபதச்சருக்கம் என ஐந்து சருக்கங்களில் நானூற்றுப் பன்னிரண்டு (412) பாடல்கள் உள்ளன. முதல் பாகத்தில் முதல் இரண்டு சருக்கங்களும் எஞ்சிய மூன்று சருக்கங்களும் இரண்டாம் பாகத்திலும் இடம்பெற்றுள்ளன. ஒவ்வொரு பாகமும் கடவுள் வாழ்த்துடன் தொடங்குகிறது. அவ்வாழ்த்தில் பராசக்தி மற்றும் கலைமகள் பற்றிய பாடல்கள் இடம் பெற்றுள்ளன. இதன் முதல் பாகம் 1912-ஆம் ஆண்டு பாரதியாரால் வெளியிடப்பட்டது அதன் பின்னர் 1921 ஆம் ஆண்டு பாரதி மறைந்தார்; அவர் மறைவுக்குப் பின்னர் 1924-ஆம் ஆண்டு இரண்டாம் பாகத்தோடு முழுமையான பாஞ்சாலி சபதம் வெளியானது என்பது குறிப்பிடத்தக்கது.  
சிந்து என்னும் பா வகையில் ஆக்கப்பட்ட இந்நூல் எளிய தமிழ்நடையினைக் கொண்டது.
# பாஞ்சாலி சபதம்

## இணைப்புகள்

- பாஞ்சாலி சபதம்